Elanio

Elanioj estas la genro de rabobirdoj de la familio de Akcipitredoj kaj subfamilio de Elanienoj nome Elanus. Ĝi konsistas el kvar specioj.

 Nigraflugila milvo, Elanus caeruleus
 Nigraŝultra milvo, Elanus axillaris
 Blanka milvo , Elanus leucurus
 Literflugila milvo, Elanus scriptus

La unuaj tri specioj estis iam konsiderataj samspeciaj kiel subspecioj de la Nigraŝultra milvo. La distribuado estas tutmonda por la genro sed kontinenta por la specioj, nome unu loĝas en Ameriko, du en Aŭstralio kaj la resta en Azio, Afriko kaj sudokcidenta Eŭropo.

Tiuj estas blankaj kaj grizaj rabobirdoj de malferma kamparo, kun nigraj ŝultraj markoj kaj mallongan kvadratan voston. Ili ĉasas per malrapida kontrolado laŭ partoj de la habitato serĉe de roduloj kaj aliaj malgrandaj mamuloj, birdoj kaj insektoj, foje per ŝvebado kiel turfalko.

Temas pri kvar specioj de malgranda ĉefe blankecplumaraj rabobirdoj de la genro Elanus. Taksonomia propono bazata sur studoj per DNA rekomendis klasigi tiujn milvojn kiel separata familio nome Elanedoj (Elanidae).   Molekula studio de 2004 baze sur sekvencoj de la citokromo-b DNA montris, ke ili disiĝis el la tipaj akcipitroj kaj agloj je pli frua dato ol la Fiŝaglo, kiu estis klasike klasita en sia propra familio.

 Referencoj 

 Ferguson-Lees, Christie, Franklin, Mead kaj Burton, Raptors of the World ISBN 0-7136-8026-1

Kategorio:Elanienoj
Kategorio:Akcipitredoj
Kategorio:Akcipitroformaj
Kategorio:Birdoj de Afriko
Kategorio:Birdoj de Ameriko
Kategorio:Birdoj de Azio
Kategorio:Birdoj de Oceanio